*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*59. számú előterjesztés*

Bátaszék Város Önkormányzata Képviselő-testületének 2018. február 28.-án,

16 órakor megtartandó RENDKÍVÜLI ülésére

*A „Cikádor Általános Iskola és Gimnázium II. Géza Gimnáziuma energetikai korszerűsítése” elnevezésű pályázathoz kapcsolódó tevékenység elvégzésére vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**PG Bizottság: 2018. 02. 27. |

***Tisztelt Képviselő-testület!***

A „Cikádor Általános Iskola és Gimnázium II. Géza Gimnáziuma energetikai korszerűsítése” című és TOP-3.2.1-15-TL1-2016-00016 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2018.08.31.

A Projekten belüli tevékenység elvégzésére ajánlatok kerültek bekérésre.

Ajánlattételre szóló felhívás került kiküldésre három vállalkozónak, melynek tárgya:

a TOP-3.2.1-15-TL1-2016-00016 azonosító számú, „Cikádor Általános Iskola és Gimnázium II. Géza Gimnáziuma energetikai korszerűsítése Bátaszéken” című projekthez kapcsolódóan kivitelezési munkák elvégzése

1. Alap ajánlat - műszaki-szakmai tartalom:102 db 260 W-os teljesítményű polikristályos napelem modul, 27 kVa-es inverter.
2. Alternatív ajánlat - műszaki-szakmai tartalom megemelése: 102 db 280 W-os teljesítményű polikristályos napelem modul, 33,9 kVa-es inverter.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

Mindhárom ajánlattevő nyilatkozott, nem beszerezhetőek az alap ajánlat műszaki elemei.

KLNSYS Kft 1116 Budapest, Nádudvar utca 10.

13.308.000,- Ft+ 27% Áfa ( Ft) összesen: 16.901.160,- Ft

Innonap Kft. 2600 Vác, Zichy H utca 24. 1. emelet 6.

13.420.500,- Ft+ 27% Áfa ( Ft) összesen: 17.043.400,- Ft

ÖKOHÓD Kft. 6800 Hódmezővásárhely, Búzás utca 17.

13.436.560,- Ft+ 27% Áfa ( Ft) összesen: 17.064.431,- Ft

A legalacsonyabb ajánlati árat a **KLNSYS Kft (1116 Budapest, Nádudvar utca 10.)** adta bruttó 16.901.160,-Ft összeggel.

**Elszámolható költség:** bruttó 15.396.210,- Ft

**Tartalékkeret:** bruttó 1.524.000,-Ft

**A tartalékkeretből felhasználandó összeg a kivitelezési munkákra:** bruttó1.504.950,- Ft**,**

**Fennmaradó tartalékkeret:** bruttó 19.050,-Ft

A fentiek alapján javasoljuk a Támogatási Szerződés módosítását - tartalékkeretből történő átcsoportosítás kezdeményezését és az ajánlattevővel történő szerződéskötést, azzal a feltétellel, hogy a szerződés akkor válik érvényessé, amikor az Irányító Hatóság a költségátcsoportosítást jóváhagyja.

***1.sz. H a t á r o z a t i j a v a s l a t :***

**„Cikádor Általános Iskola és Gimnázium II. Géza gimnáziuma energetikai korszerűsítése” elnevezésű pályázathoz kapcsolódóan Támogatási Szerződés módosítására**

Bátaszék Város Önkormányzatának Képviselő-testülete;

1. kezdeményezi a „Cikádor Általános Iskola és Gimnázium II. Géza Gimnáziuma energetikai korszerűsítése” című és TOP-3.2.1-15-TL1-2016-00016 azonosító számú projekthez kapcsolódó Támogatási Szerződés 1.sz. mellékletének módosítását - a projekten belüli költségátcsoportosítást – a jelen határozat 1.sz. mellékletének megfelelően,
2. felhatalmazza a város polgármesterét a Támogatási Szerződés módosítás aláírására

*Határidő:* 2018. május 12.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Irányító Hatóság

 Magyar Államkincstár

 Bátaszéki KÖH városüz. iroda

Bátaszéki KÖH pénzügyi iroda

 irattár

**1.sz melléklet**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Támogatást igénylő neve** | **Tevékenység neve** | **Költség kategória** | **Költség típus** | **Költség elem** | **Megnevezés** | **Mennyiség** | **Nettó egységár (Ft)** | **Nettó egységárra jutó ÁFA (Ft)** | **Összesen (Ft)** |
| BÁTASZÉK VÁROS ÖNKORMÁNYZATA | Maximum háztartási méretű kiserőmű (HMKE) fotovillamos rendszer kialakítása saját villamosenergia-igény kielégítése céljából | Beruházáshoz kapcsolódó költségek | Építéshez kapcsolódó költségek | Felújítás | 33,9 kVa -os napelemes rendszer kivitelezésének költségei. | 1 | 13.308.000 | 3 593 160 | 16.901.160 |
| BÁTASZÉK VÁROS ÖNKORMÁNYZATA | Tartalék | Tartalék | Tartalék | Tartalék | Tartalék képzése. | 1 | 15 000 | 4 050 | 19.050 |

***2.sz. H a t á r o z a t i j a v a s l a t :***

**„Cikádor Általános Iskola és Gimnázium II. Géza gimnáziuma energetikai korszerűsítése” elnevezésű pályázathoz kapcsolódóan kivitelezési munkák elvégzésére**

Bátaszék Város Önkormányzatának Képviselő-testülete;

1. a kivitelezési munkák elvégzésével a legalacsonyabb ajánlati árat tevő **KLNSYS Kft**. –t (1116 Budapest, Nádudvar utca 10.) bízza meg, amennyiben az Irányító Hatóság a költségátcsoportosítást jóváhagyja,
2. a feladat ellátásához szükséges bruttó 16.901.160,- Ft vállalkozói díj kifizetését az önkormányzat 2018. évi költségvetésében tervezett TOP-3.2.1-15-TL1-2016-000016 projekt támogatás terhére a dologi kiadások keret megemelésével biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. május 12.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

KLNSYS Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár